b'\n_START_ARTICLE_\nIvan Bo\xc5\xa1njak\n_START_PARAGRAPH_\nIvan Bo\xc5\xa1njak (s. 6. helmikuuta 1979 Vinkovci, Jugoslavia) on kroatialainen jalkapalloilija. Hy\xc3\xb6kk\xc3\xa4\xc3\xa4v\xc3\xa4n\xc3\xa4 keskikentt\xc3\xa4pelaajana ja k\xc3\xa4rkimiehen\xc3\xa4 pelaava Bo\xc5\xa1njak on solminut kes\xc3\xa4kuussa 2006 sopimuksen belgialaisen KRC Genkin kanssa._NEWLINE_Bo\xc5\xa1njak aloitti ammattilaisuransa kotikaupunkinsa HNK Cibaliassa kaudella 1996/1997. Vuonna 2000 h\xc3\xa4n siirtyi Hajduk Splitiin, jossa pelasi kaksi kautta. Vuonna 2000 h\xc3\xa4net valittiin sarjan vuoden parhaaksi pelaajaksi. T\xc3\xa4m\xc3\xa4n j\xc3\xa4lkeen Bo\xc5\xa1njak vietti yhden pelikauden Libyassa Al-Ittihad Tripolissa, muttei p\xc3\xa4\xc3\xa4ssyt pelaamaan yht\xc3\xa4\xc3\xa4n virallista ottelua. Bo\xc5\xa1njak palasi Kroatiaan ja Dinamo Zagrebiin vuonna 2004. Dinamossa h\xc3\xa4n voitti Kroatian liigan maalikuninkuuden vuonna 2006 22 maalilla._NEWLINE_Ensimm\xc3\xa4isen maaottelunsa Bo\xc5\xa1njak pelasi 16. elokuuta 2000 Slovakiaa vastaan. H\xc3\xa4n oli mukana vuoden 2006 MM-kisoissa, mutta peliaika j\xc3\xa4i Japani-ottelussa pelattuun nelj\xc3\xa4\xc3\xa4n minuuttiin. Bo\xc5\xa1njak on pelannut 14 maaottelua, joissa on tehnyt yhden maalin (tilanne 22. kes\xc3\xa4kuuta 2006).'